CELEX: 32021D0624
Language: ro
Date: 2021-04-12 00:00:00
Title: Decizia (UE) 2021/624 a Consiliului din 12 aprilie 2021 privind poziția care trebuie să fie adoptată în numele Uniunii Europene, în cadrul comitetului mixt instituit prin Convenția dintre Comunitatea Economică Europeană, Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană privind regimul de tranzit comun, în ceea ce privește modificările apendicelor I și III la respectiva convenție

16.4.2021   
               
               
                  RO
               
               
                  Jurnalul Oficial al Uniunii Europene
               
               
                  L 131/168
               
            
         DECIZIA (UE) 2021/624 A CONSILIULUI
         din 12 aprilie 2021
         privind poziția care trebuie să fie adoptată în numele Uniunii Europene, în cadrul comitetului mixt instituit prin Convenția dintre Comunitatea Economică Europeană, Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană privind regimul de tranzit comun, în ceea ce privește modificările apendicelor I și III la respectiva convenție
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Convenția dintre Comunitatea Economică Europeană, Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană privind regimul de tranzit comun (1) (denumită în continuare „convenția”) a fost încheiată la 20 mai 1987 și a intrat în vigoare la 1 ianuarie 1988.
                  
               
                     (2)
                  
                  
                     În temeiul articolului 15 alineatul (3) litera (a) din convenție, comitetul mixt instituit prin convenție urmează să adopte, prin intermediul unor decizii, modificări ale apendicelor la convenție.
                  
               
                     (3)
                  
                  
                     La începutul anului 2021, comitetul mixt urmează să adopte o decizie privind modificarea apendicelor I și III la convenție.
                  
               
                     (4)
                  
                  
                     Articolul 311 din Regulamentul de punere în aplicare (UE) 2015/2447 al Comisiei (2) (denumit în continuare „regulamentul de punere în aplicare”), privind cererea de transfer al recuperării datoriei vamale, a fost modificat prin Regulamentul de punere în aplicare (UE) 2019/1394 al Comisiei (3). Prin urmare, articolul 50 din apendicele I la convenție, care reflectă articolul 311 din regulamentul de punere în aplicare, ar trebui să fie modificat în consecință.
                  
               
                     (5)
                  
                  
                     Anexa 72-04 la regulamentul de punere în aplicare, privind planul de asigurare a continuității activității pentru tranzitul unional, a fost modificată prin Regulamentul de punere în aplicare (UE) 2020/893 al Comisiei (4). Valabilitatea certificatelor de garanție globală și a certificatelor de dispensă de garanție pe suport de hârtie s-a prelungit pentru a permite o mai mare flexibilitate în cadrul planului de asigurare a continuității activității în tranzit și pentru a reduce formalitățile și costurile suportate de autoritățile vamale. Prin urmare, articolul 79 din apendicele I la convenție și punctul 19.3. al capitolului III din anexa II la apendicele I la convenție, care reflectă punctul 19.3 al capitolului III partea I din anexa 72-04 la regulamentul de punere în aplicare, ar trebui să fie modificate în consecință.
                  
               
                     (6)
                  
                  
                     În momentul în care Codul vamal al Uniunii încetează să se mai aplice Regatului Unit și pe teritoriul acestuia, cu excepția Irlandei de Nord, Regatul Unit va adera la convenție în calitate de parte contractantă separată (5) și se va aplica Protocolul privind Irlanda/Irlanda de Nord, care face parte integrantă din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (6). Convenția conține trimiteri la numele statelor membre ale Uniunii Europene, la numele țărilor de tranzit comun, precum și la codurile de țară respective. Prin urmare, este necesar să se modifice apendicele III la convenție pentru a indica faptul că Regatul Unit este o țară de tranzit comun și faptul că Codul vamal al Uniunii, în special în ceea ce privește dispozițiile privind garanțiile, se aplică în Irlanda de Nord.
                  
               
                     (7)
                  
                  
                     Este oportun să se stabilească poziția care urmează să fie adoptată în numele Uniunii în cadrul comitetului mixt, privind modificările apendicelor I și III la convenție, deoarece respectivele modificări vor avea caracter obligatoriu pentru Uniune.
                  
               
                     (8)
                  
                  
                     Prin urmare poziția Uniunii în cadrul comitetului mixt ar trebui să se bazeze pe proiectul de decizie a comitetului mixt,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii, în cadrul comitetului mixt, fie în cadrul celei de a 33-a reuniuni a acestuia, fie în cadrul unei reuniuni ulterioare sau prin intermediul unei proceduri scrise, în ceea ce privește modificările apendicelor I și III la convenție, se bazează pe proiectul de decizie a comitetului mixt (7).
            Reprezentanții Uniunii în cadrul comitetului mixt pot conveni asupra unor modificări minore de ordin tehnic ale proiectului de decizie a comitetului mixt, fără a mai fi necesară o nouă decizie a Consiliului.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 12 aprilie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  JO L 226, 13.8.1987, p. 2.
         
            (2)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
         
            (3)  Regulamentul de punere în aplicare (UE) 2019/1394 al Comisiei din 10 septembrie 2019 de modificare și rectificare a Regulamentului de punere în aplicare (UE) 2015/2447 în ceea ce privește anumite norme privind supravegherea pentru punerea în liberă circulație și ieșirea de pe teritoriul vamal al Uniunii (JO L 234, 11.9.2019, p. 1).
         
            (4)  Regulamentul de punere în aplicare (UE) 2020/893 al Comisiei din 29 iunie 2020 de modificare a Regulamentului de punere în aplicare (UE) 2015/2447 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 206, 30.6.2020, p. 8).
         
            (5)  Decizia nr. 1/2018 a Comitetului mixt UE-CTC din 4 decembrie 2018 în ceea ce privește o invitație adresată Regatului Unit de a adera la Convenția privind regimul de tranzit comun [2018/1987] (JO L 317, 14.12.2018, p. 47).
         
            (6)  JO L 29, 31.1.2020, p. 7.
         
            (7)  A se vedea documentul ST 6126/21 lahttp://register.consilium.europa.eu